ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1183/01

υποβολή: Concepci Ferrer (PPE-DE) προς την Επιτροπή

(19 Απριλίου 2001)

Θέμα: Τα ανθρώπινα δικαιώματα στο πλαίσιο της Ευρωμεσογειακής Συμφωνίας

Ο Πρόεδρος Ρομάνο Πρόντι επισκέφθηκε τον περασμένο Ιανουάριο την Τυνησία, στο πλαίσιο μιας περιοδείας με σταθμούς επίσης στην Αλγερία και το Μαρόκο.

Κατά την επίσκεψή του στην Τυνησία, ο Πρόεδρος της Επιτροπής εξέτασε με τις αρχές της χώρας θέματα όπως η μετανάστευση, τα ανθρώπινα δικαιώματα, το μεσανατολικό και η κατάσταση στο αραβικό Μαγρέμπ.

Λαμβάνονταςπόψη τις επανειλημμένες παραβιάσεις των ανθρωπίνων δικαιωμάτων στην Τυνησία, καθώς επίσης και το γεγονός ότι ο Πρόεδρος Πρόντι, κατά τη διάρκεια της εκεί επίσκεψής του, ήλθε σε επαφή με τον Τυνησιακό Σύνδεσμο για την Υπεράσπιση των Ανθρωπίνων Δικαιωμάτων, ο οποίος πρόσφατα τέθηκε εκτός νόμου, θα μπορούσε η Επιτροπή να διευκρινίσει ποιές δραστηριότητες συνεργασίας βρίσκονται σε εξέλιξη στην Τυνησία, στο πλαίσιο της Ευρωμεσογειακής Συμφωνίας;

Απάντηση του κ. Patten εξ ονόματος της Επιτροπής

(28 Μαΐου 2001)

Η Επιτροπή εξετάζει πάντα προσεκτικά το θέμα των ανθρωπίνων δικαιωμάτων και των ατομικών ελευθεριών. Θεωρεί συνεπώς ατυχή κάθε απόφαση η οποία αποσκοπεί να τις περιορίσει.

Η εταιρική σχέση με την Τυνησία αποτελεί σταδιακή διαδικασία ενσωμάτωσης. Στο πλαίσιο αυτό, και σε μία πρώτη φάση, η Επιτροπή αποφάσισε να ευνοήσει τους δύο θετικούς μηχανισμούς που προβλέπονται στη δήλωση της Βαρκελώνης και στη συμφωνία σύνδεσης Ένωσης-Τυνησίας, δηλαδή τον πολιτικό διάλογο και τη χρηματοδότηση προγραμμάτων για τα ανθρώπινα δικαιώματα και τις ατομικές ελευθερίες. Στόχος είναι να επιτευχθεί συνεχής βελτίωση στο ζήτημα των ανθρωπίνων δικαιωμάτων και της ελευθερίας έκφρασης.

Πιο συγκεκριμένα, στο πλαίσιο του προγραμματισμού 2001 για την Τυνησία, η Επιτροπή περιέλαβε έργα στους τομείς της στήριξης των μέσων ενημέρωσης και της ενίσχυσης της κοινωνίας των πολιτών. Έθεσε συνεπώς ως στόχο, από τη στιγμή που ετέθη σε ισχύ η συμφωνία σύνδεσης, να εξαντλήσει όλες τις δυνατότητες διαλόγου σε όλα τα επίπεδα. Θα συνεχίσει να ενισχύει τον πολιτικό αυτό διάλογο, εξετάζοντας επίσης θέματα αμοιβαίου ενδεχομένως ενδιαφέροντος.

Η Επιτροπή πιστεύει ότι η Τυνησία, η οποία επέτυχε σημαντικά αποτελέσματα στον οικονομικό και κοινωνικό χώρο, θα είναι σε θέση να θεσπίσει φιλόδοξες μεταρρυθμίσεις στους τομείς των ελευθεριών και του πολιτικού πλουραλισμού, καθώς επίσης και να εισαγάγει θετικά μέτρα στην πράξη για να προσεγγίσει περισσότερο την Ένωση, όπως εξάλλου εξέφρασε την επιθυμία σχετικά. Πράγματι, ουδεμία κοινωνία δεν μπορεί να αναπτύξει πλήρως το δυναμικό της χωρίς να δώσει στους πολίτες της τη δυνατότητα να συμμετάσχουν στη διαδικασία λήψεως αποφάσεων.
ΓΡΑΠΤΗ ΕΡΩΤΗΣΗ E-0577/01

υποβολή: Gorka Knrr Borrs (Verts/ALE) προς το Συμβούλιο

(28 Φεβρουαρίου 2001)

Θέμα: Ελευθερία του συνεταιρίζεσθαι στη Βουλγαρία

Στις 29 Φεβρουαρίου 2000, το Συνταγματικό Δικαστήριο της Βουλγαρίας κήρυξε αντισυνταγματικό ένα πολιτικό κόμμα με έδρα τη Δημοκρατία της Μακεδονίας το OMO llinden - PIRIN. Το κόμμα αυτό αναγνωρίστηκε το 1999 και συμμετείχε στις δημοτικές εκλογές του Οκτωβρίου του 1999. Ανέκαθεν δήλωνε ότι θα σέβεται το συνταγματικό και νομικό σύστημα της Βουλγαρίας και ότι θα ασκεί τις πολιτικές του δραστηριότητες ειρηνικά. Το κόμμα κατέθεσε προσφυγή στο Ευρωπαϊκό Δικαστήριο Ανθρωπίνων Δικαιωμάτων.

Σε απάντησή του σε προηγούμενη κοινοβουλευτική ερώτηση (Η-0290/00(1)), το Συμβούλιο ανέφερε ότι δεν διέθετε ακόμη την επίσημη μετάφραση της αντισυνταγματικής πράξης.

Έχει ήδη λάβει το Συμβούλιο την επίσημη μετάφραση; Θεωρεί ότι παρόμοιες αποφάσεις ενδέχεται να παραβιάζουν την ελευθερία του συνεταιρίζεσθαι και να συνιστούν διάκριση εις βάρος εθνικής μειονότητας; Έχει ζητήσει το Συμβούλιο εξηγήσεις από τις βουλγαρικές αρχές;

Θεωρεί το Συμβούλιο ότι η απόφαση αυτή συμβιβάζεται με το σεβασμό των δημοκρατικών κριτηρίων που έχουν θεσπισθεί στην Κοπεγχάγη;

(1) Γραπτή απάντηση της 12ης Απριλίου 2000.

Απάντηση

(10 Ιουλίου 2001)

Το Συμβούλιο αποδίδειψίστη σημασία στο σεβασμό των δημοκρατικών αρχών, του κράτους δικαίου και των ανθρωπίνων δικαιωμάτων εκ μέρους τωνποψηφίων χωρών. Όσον αφορά στη Βουλγαρία, το Συμβούλιο σημειώνει ότι η Τακτική Έκθεση 2000 της Επιτροπής σχετικά με την πρόοδο της Βουλγαρίας προς την προσχώρηση, συμπεραίνει γενικά ότι η Βουλγαρία εξακολουθεί να πληροί τα πολιτικά κριτήρια της Κοπεγχάγης. Στην έκθεση αναφέρεται ωστόσο, ότι Όσον αφορά την πολιτική εκπροσώπηση των μειονοτήτων, το Σύνταγμα απαγορεύει τη σύσταση πολιτικών κομμάτων επί εθνοτικών, φυλετικών ή θρησκευτικών βάσεων. Θα ήταν σκόπιμο να διευκρινιστούν οι διατάξεις αυτές του Συντάγματος περί περιορισμών της σύστασης πολιτικών κομμάτων, δεδομένου ότι είναι σημαντικό να εξασφαλιστεί ότι συμβιβάζονται προς τις διεθνείςποχρεώσεις.

Όσον αφορά την ειδική περίπτωση της δήλωσης του Συνταγματικού Δικαστηρίου της Βουλγαρίας στις 29 Φεβρουαρίου 2000 ότι το πολιτικό κόμμα ΟΜΟ llinden - PIRIN με έδρα τη Μακεδονία είναι αντισυνταγματικό, όπωςπενθυμίζει ο Αξιότιμος κ. Βουλευτής έχει κατατεθεί προσφυγή στο Ευρωπαϊκό Δικαστήριο Ανθρωπίνων Δικαιωμάτων. Η απόφαση του Δικαστηρίου επί τηςποθέσεως αυτής θα συντελέσει στην ανάλυση τη αποφάσεως του Βουλγαρικού Συνταγματικού Δικαστηρίου εκ μέρους της Ευρωπαϊκής Ένωσης βάσει των πολιτικών κριτηρίων που έχει θεσπίσει το Ευρωπαϊκό Συμβούλιο της Κοπεγχάγης.

Εάν αποδειχθεί ότιπήρξε παράβαση των προαναφερομένων θεμελιωδών αρχών, η Ευρωπαϊκή Ένωση θα προβεί στα δέοντα διαβήματα έναντι της Βουλγαρίας, ειδικότερα δε στο πλαίσιο των φορέων που έχουν συσταθεί βάσει της Ευρωπαϊκής Συμφωνίας.
ΓΡΑΠΤΗ ΕΡΩΤΗΣΗ E-1791/01

υποβολή: Roberta Angelilli (UEN) προς την Επιτροπή

(19 Ιουνίου 2001)

Θέμα: Προσφυγή στην Επιτροπή Ανθρωπίνων Δικαιωμάτων

Ο κ. Ραϊνάλντι κατέθεσε προσφυγή στην Ευρωπαϊκή Επιτροπή Ανθρωπίνων Δικαιωμάτων, η οποία έφθασε στην γραμματεία στις 8 Αυγούστου 1996 και πρωτοκολλήθηκε στις 7 Νοεμβρίου 1996 με αριθμό πρωτοκόλλου 33698/96.

Δοθέντος ότι έχουν παρέλθει 5 έτη και ο δικηγόρος του κ. Μάριο Ραϊνάλντι, κ. Αντρέα Μαρτίρε, απηύθυνε, στις 27 Οκτωβρίου 2000, συστημένη επιστολή ζητώντας ευγενώς να πληροφορηθεί την εξέλιξη της προσφυγής, ενώ τηλεφώνησε επανειλημμένως στη γραμματεία της Ευρωπαϊκής Επιτροπής Ανθρωπίνων Δικαιωμάτων, μπορεί να αναφέρει η Επιτροπή:

1. για ποιό λόγο δημιουργήθηκε η κατάσταση αυτή;

2. πώς είναι δυνατόν να μην έχουν ληφθεί ακόμη κάποια μέτρα;

Απάντηση του κ. Vitorino Εξ ονόματος της Επιτροπής

(31 Ιουλίου 2001)

Δεν εναπόκειται στην Επιτροπή να αποφανθεί για ένα θέμα που αφορά οργάνωση του Συμβουλίου της Ευρώπης με έδρα το Στρασβούργο.

Μετά την έναρξη της ισχύος του πρωτοκόλλου αριθ. 11 της Ευρωπαϊκής Σύμβασης Ανθρωπίνων Δικαιωμάτων, η Ευρωπαϊκή Επιτροπή Ανθρωπίνων Δικαιωμάτων διαλύθηκε. Συνεπώς, το Αξιότιμο μέλος πρέπει να απευθυνθεί στο Ευρωπαϊκό Δικαστήριο Ανθρωπίνων Δικαιωμάτων για να του δοθεί απάντηση στα ερωτήματά του(1).

(1) Ευρωπαϊκό Δικαστήριο Ανθρωπίνων ΔικαιωμάτωνΣυμβούλιο της ΕυρώπηςF-67075 Strasbourg Cedex.
ΓΡΑΠΤΗ ΕΡΩΤΗΣΗ E-1221/01

υποβολή: Eurig Wyn (Verts/ALE) προς την Επιτροπή

(26 Απριλίου 2001)

Θέμα: Βοήθεια της ΕΕ προς την Κολομβία

Μπορεί η Επιτροπή να επιβεβαιώσει ότι στην Κολομβία χορηγείται από την Ευρωπαϊκή Ένωση μια δέσμη ενίσχυσης αξίας 105 εκατ. ευρώ;

Μπορεί επίσης η Επιτροπή να αναφέρει το μερίδιο του ΗΒ στο πακέτο αυτό;

Θα είναι η ευρωπαϊκή βοήθεια εντελώς ανεξάρτητη από οποιεσδήποτε άλλες δέσμες ενίσχυσης, όπως το Σχέδιο Κολομβίας των ΗΠΑ;

Απάντηση του κ. Patten εξ ονόματος της Επιτροπής

(25 Ιουνίου 2001)

Η Ένωση εξέφρασε την πλήρηποστήριξή της στην ειρηνευτική διαδικασία που εκτελείταιπό την αιγίδα του Προέδρου Παστράνα. Ως αποτέλεσμα, η Ένωση διαδραματίζει ολοένα μεγαλύτερο ρόλο στην ενίσχυση της ειρηνευτικής διαδικασίας και αποφάσισε να συμπληρώσει τις προσπάθειές της με τη χορήγηση σημαντικής χρηματικής βοήθειας.

Το πακέτο χρηματοοικονομικής βοήθειας της Κοινότητας ανέρχεται, σύμφωνα με τη δήλωση της 30ης Απριλίου 2001 κατά την πρόσφατη τρίτη συνεδρίαση της Ομάδας Στήριξης της Ειρηνευτικής Διαδικασίας στην Κολομβία, σε πλέον των 330 εκατ. ευρώ. Πολλά κράτη μέλη ανακοίνωσαν ήδη γενναιόδωρες παροχές στο πλαίσιο του πακέτου αυτού. Η Επιτροπή δεν γνωρίζει την ετήσια συνεισφορά του Ηνωμένου Βασιλείου.

Κατά τη συνεδρίαση της 30ης Απριλίου, το μέλος της Επιτροπής, αρμόδιο για τις εξωτερικές σχέσεις επιβεβαίωσε κοινοτική συνεισφορά ύψους 140 εκατ. ευρώ (105 εκατ. ευρώ προγραμματισμένης βοήθειας και 35 εκατ. ευρώ μη προγραμματισμένης) και ανακοίνωσε ότι η Επιτροπή θα αναλάβειποχρεώσεις ύψους 43 εκατ. ευρώ κατά το τρέχον έτος.

Η στρατηγική στήριξης της Κοινότητας περιλαμβάνει τέσσερα βασικά σκέλη με στόχο:

- τη σύσταση Εργαστηρίων της Ειρήνης (κατά το τρέχον έτος στην περιοχή Magdalena Medio για στήριξη της εφαρμογής των ειρηνευτικών συμφωνιών, ιδίως με την προώθηση των τοπικών αρχών, των φορέων της κοινωνίας των πολιτών που προάγουν την ειρήνη, των έργων οικονομικής και κοινωνικής ανάπτυξης)·

- την αντιμετώπιση διαρθρωτικών αδυναμιών (δικαιοσύνη, έγγειας μεταρρύθμισης, περιβάλλον)·

- την καταπολέμηση της βίας και της παραβίασης των ανθρωπίνων δικαιωμάτων·

- τη μετρίαση του κοινωνικού αντίκτυπου των συγκρούσεων (μετακινηθέντα άτομα, παιδιά που συμμετέχουν στον πόλεμο, ανάπτυξη σε περιοχές όπου πραγματοποιείται χειρονακτική καταστροφή των καλλιεργειών ναρκωτικών).

Όσον αφορά κατά πόσον το πακέτο της Ένωσης θα είναι ξεχωριστό από το Σχέδιο Κολομβία, η Επιτροπή επαναλαμβάνει τη θέση της: οι επιφυλάξεις της Ένωσης σχετικά με ορισμένες πτυχές του Σχεδίου Κολομβία είναι γνωστές στον Πρόεδρο Παστράνα και στην κυβέρνησή του και συνεπώς η Επιτροπή δεν προτίθεται να λάβει οποιαδήποτε πρωτοβουλία στρατιωτικού χαρακτήρα.
ΓΡΑΠΤΗ ΕΡΩΤΗΣΗ E-1326/01

υποβολή: Ilda Figueiredo (GUE/NGL) προς την Επιτροπή

(3 Μαΐου 2001)

Θέμα: Αναδιάρθρωση της Γενικής Διεύθυνσης Αλιείας της Ευρωπαϊκής Επιτροπής

Σύμφωνα με πληροφορίες των οργανώσεων του αλιευτικού τομέα της Πορτογαλίας, φαίνεται ότι η Επιτροπή ετοιμάζει αναδιάρθρωση της Γενικής Διεύθυνσης Αλιείας, αποσκοπώντας στην δημιουργία μιας διεύθυνσης που θα συγκεντρώνει κάθε πολιτική για τους εσωτερικούς πόρους, τα σύμφωνα αλιείας με τις χώρες της Βορείου Ευρώπης και τα προγράμματα πολυετούς προσανατολισμού.

Μια τέτοια συγκέντρωση θα συρρίκνωνε τις αρμοδιότητες τωνπόλοιπων διευθύνσεων και θα χώριζε στα δύο την κοινοτική πολιτική για τα σύμφωνα αλιείας με τρίτες χώρες.

Δύναται η Επιτροπή να επιβεβαιώσει αυτές τις πληροφορίες; Εάν ναι, ποιους σκοπούς εξυπηρετεί η εν λόγω αναδιάρθρωση;

Δεν θεωρεί ότι ο διαχωρισμός της πολιτικής συμφώνων αλιείας μεταξύ Βορρά και Νότου θέτει εν αμφιβόλω την αρχή της ομοφωνίας στην πολιτική, ενώ παράλληλα παραβιάζει την αρχή της ίσης μεταχείρισης, την οποία οφείλουν να τηρούν όλα τα κοινοτικά σύμφωνα αλιείας;

Ποιες επιπτώσεις εκτιμά η Επιτροπή ότι θα έχει η εν λόγω αναδιάρθρωση στον αλιευτικό τομέα της ΕΕ, γενικότερα, και της Πορτογαλίας, ειδικότερα;

Απάντηση του κ. Fischler εξ ονόματος της Επιτροπής

(27 Ιουνίου 2001)

Η Γενική Διεύθυνση Αλιείας της Επιτροπής αναδιαρθρώθηκε με ισχύ από την 1η Απριλίου 2001.

Η νέα Διεύθυνση Α Πολιτική Διατήρησης περιλαμβάνει τέσσερις μονάδες εκ των οποίων μία είναιπεύθυνη για τη διαχείριση του στόλου και μία άλλη είναιπεύθυνη για τη διαχείριση των αποθεμάτων στα κοινοτικά ύδατα και των κοινών αποθέματα με τις γειτονικές χώρες δηλ. την Επιτροπή Αλιείας Βορειοανατολικού Ατλαντικού (NEAFC).

Λόγω αναγκαιότητας, οι δραστηριότητες της εν λόγω διεύθυνσης δεν περιορίζονται σε κάποια συγκεκριμένη γεωγραφική περιοχή.

Θα εφαρμοστεί βεβαίως η αρχή της ίσης μεταχείρισης και επομένως για την αλιευτική βιομηχανία της Πορτογαλίας όπως και για τις άλλες οι ενέργειες της Επιτροπής σ'αυτές τις περιοχές θα είναι περισσότερο συνεπείς και πιο καλά θεμελιωμένες.
ΓΡΑΠΤΗ ΕΡΩΤΗΣΗ E-1320/01

υποβολή: Konstantinos Hatzidakis (PPE-DE) προς την Επιτροπή

(3 Μαΐου 2001)

Θέμα: Αποκλεισμός των ιδιωτικών ΙΕΚ από επιχειρησιακό πρόγραμμα εκπαίδευσης και αρχικής επαγγελματικής κατάρτισης στην Ελλάδα

Στο νέο επιχειρησιακό πρόγραμμα εκπαίδευσης και αρχικής επαγγελματικής κατάρτισης (ΕΠΕΑΕΚ) αποκλείονται τα ιδιωτικά Ινστιτούτα Επαγγελματικής Κατάρτισης (ΙΕΚ) από τη χρηματοδότηση των προγραμμάτων της Ευρωπαϊκής Ένωσης. Αυτό συμβαίνει παρά κάποιες παλαιότερες προτάσεις του Υπουργείου Παιδείας και τα αρχικώς συμφωνηθέντα μεταξύ του Υπουργείου Παιδείας και της Ευρωπαϊκής Επιτροπής για την τήρηση ανοιχτών διαδικασιών στις αναθέσεις έργων όσον αφορά την αρχική επαγγελματική κατάρτιση. Επίσης, το ακριβώς αντίθετο συμβαίνει όσον αφορά το επιχειρησιακό πρόγραμμα για τη συνεχιζόμενη επαγγελματική κατάρτιση, όπου οι αρμόδιοι φορείς, δημόσια και ιδιωτικά κέντρα επαγγελματικής κατάρτισης (ΚΕΚ), αφού πιστοποιούνται, στη συνέχειαποβάλλουνποψηφιότητα για την ανάληψη εκπαιδευτικών προγραμμάτων που προκηρύσσονται από την αρμόδια αρχή.

1. Γιατί τηρούνται άλλα πρότυπα χρηματοδότησης για την αρχική και άλλα για τη συνεχιζόμενη επαγγελματική κατάρτιση, ενώ πρόκειται στην ουσία για το ίδιο αντικείμενο;

2. Θεωρεί η Επιτροπή ότι αυτή η ρύθμιση διασφαλίζει τον ανταγωνισμό μεταξύ δημοσίων και ιδιωτικών ΙΕΚ;

Απάντηση της κ. Διαμαντοπούλου εξ ονόματος της Επιτροπής

(9 Ιουλίου 2001)

Η Επιτροπή θα ήθελε ναπενθυμίσει ότι οι κοινοτικές παρεμβάσεις λειτουργούν ως συμπλήρωμα ή ως συμβολή στις εθνικές ενέργειες. Έτσι το Ευρωπαϊκό Κοινωνικό Ταμείοποστηρίζει και συμπληρώνει τις δραστηριότητες των κρατών μελών για την ανάπτυξη της αγοράς εργασίας και του ανθρώπινου δυναμικού.

Εξ άλλου σημειώνεται ότι, όσον αφορά τον ειδικό τομέα της επαγγελματικής κατάρτισης στην Ελλάδα, προβλέπεται, στο πλαίσιο του επιχειρησιακού προγράμματος εκπαίδευσης και αρχικής επαγγελματικής κατάρτισης, να μελετηθούν οι συνθήκες ενδεχόμενης συμμετοχής των ιδιωτικών κέντρων επαγγελματικής κατάρτισης με την ευκαιρία της ενδιάμεσης αξιολόγησης. Βάσει των αποτελεσμάτων της μελέτης αυτής, θα εξετασθεί η δυνατότητα, σε συμφωνία με τις ελληνικές αρχές, να συμμετάσχουν τα ιδιωτικά κέντρα επαγγελματικής κατάρτισης στις ενέργειες του προγράμματος βάσει ανοικτών διαδικασιών.

Επομένως, το νέο επιχειρησιακό πρόγραμμα εκπαίδευσης και αρχικής επαγγελματικής κατάρτισης, το οποίο ενέκρινε η Επιτροπή στις 14 Μαρτίου 2001, ανταποκρίνεται στο πνεύμα του 3ου κοινοτικού πλαισίου στήριξης (ΚΠΣ) και θα συμβάλει σημαντικά στην προσπάθεια εκσυγχρονισμού του εκπαιδευτικού συστήματος που ανέλαβαν οι ελληνικές αρχές.
ΓΡΑΠΤΗ ΕΡΩΤΗΣΗ P-1594/01

υποβολή: Luckas Vander Taelen (Verts/ALE) προς την Επιτροπή

(21 Μαΐου 2001)

Θέμα: Ο σταθμός Λουξεμβούργου στις Βρυξέλλες και η ελεύθερη κυκλοφορία τωνπηρεσιών

Οι μελέτες σχετικά με το σταθμό Gare du Luxembourg των Βρυξελλών, οι οποίες εγγράφονται στο πλαίσιο του σχεδίου που αφορά τα κτήρια D4 και D5, στην πλατεία Λουξεμβούργου, ανατέθηκαν από την εθνική εταιρία σιδηροδρόμων του Βελγίου (Socit Nationale des Chemins de Fer Belge) την SNCB, στην Προσωρινή Ένωση AEL-GROUP T-TRACTABEL. Η SNCB είναι κύριος του έργου ανακαίνισης του σταθμού και ενεργεί ως ιδιοκτήτης. Στο πλαίσιο αυτό ή SNCB έχει ζητήσει ένα πιστοποιητικό πολεοδομίας από τις αρμόδιεςπηρεσίες Μείζονος περιοχής Βρυξελλών Δήμου Ixelles σχετικά με την ανακαίνιση του εν λόγω σταθμού (αίτησηποβληθείσα στις 28 Απριλίου 1998).

Όλες οι αρμόδιες για την ανάθεση δημοσίων συμβάσεων, με την έννοια της οδηγίας 71/305/ΕΟΚ(1) αρχές οφείλουν να εφαρμόζουν τις διατάξεις της οδηγίας 92/50/ΕΟΚ(2) του Συμβουλίου της 18ης Ιουνίου 1992, σχετικά με το συντονισμό των διαδικασιών σύναψης δημοσίων συμβάσεωνπηρεσιών προς αποφυγή φραγμών στην ελεύθερη κυκλοφορία τωνπηρεσιών.

Μπορεί να επαληθεύσει η Επιτροπή εάν η SNCB έχει προκηρύξει διαγωνισμό για την ανάθεση συμβάσεωνπηρεσιών όσον αφορά τις μελέτες για την ανακαίνιση του σταθμού Gare du Luxembourg, σύμφωνα με τις διατάξεις της οδηγίας 92/50/ΕΟΚ;

(1) ΕΕ L 185 της 16.8.1971, σελ. 5.

(2) ΕΕ L 209 της 24.7.1992, σελ. 1.

Απάντηση του κ. Bolkestein εξ ονόματος της Επιτροπής

(11 Ιουνίου 2001)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρει το Αξιότιμο Μέλος του Κοινοβουλίου. Δε θα παραλείψει να του γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ E-1115/01

υποβολή: Esko Seppnen (GUE/NGL) προς την Επιτροπή

(6 Απριλίου 2001)

Θέμα: Πρόγραμμα επισιτιστικής βοήθειας προς τη Ρωσία

Κατά τη διάρκεια του χειμώνα 1998-1999, η Ευρωπαϊκή Ένωση αποφάσισε προφανώς για να εξαντλήσει τα αποθέματά της την παροχή επισιτιστικής βοήθειας στη Ρωσία. Η συμφωνία που έγινε με τη Ρωσική κυβέρνηση προέβλεπε ότι ποσοστό 20 % των εσόδων από τη πώληση των τροφίμων θα διοχετευόταν σε ειδικό κοινωνικό ταμείο. Γνωρίζει η Επιτροπή λεπτομέρειες σχετικά με τη χρήση των πόρων αυτού του ταμείου;

Απάντηση του κ. Patten εξ ονόματος της Επιτροπής

(21 Ιουνίου 2001)

Στο πλαίσιο του προγράμματος παροχής γεωργικών προϊόντων στην Ομοσπονδία της Ρωσίας, ο κανονισμός (ΕΚ) αριθ. 2802/98 του Συμβουλίου της 17ης Δεκεμβρίου 1998 προβλέπει την πώληση των παρεχομένων προϊόντων και τη χρησιμοποίηση των εσόδων της πώλησης για κοινωνικά μέτρα.

Στο μνημόνιο συμφωνίας (ΜΣ) προβλέπεται περαιτέρω η καταβολή ποσών από ειδικό λογαριασμό καταθέσεων για την πληρωμή συντάξεων (80 %) και για ειδικούς κοινωνικούς σκοπούς (20 %). Το ΜΣ δέσμευε επίσης της ρωσικές αρχές να ετοιμάζουν τακτικές εκθέσεις σχετικά με τις καταθέσεις και τις πληρωμές από τον ειδικό λογαριασμό. Οι εν λόγω εκθέσειςποβάλλονται από τοπουργείο οικονομικών στη Μεικτή Ομάδα Εργασίας (ΜΟΕ), η οποία συνέρχεται τακτικά για τη διαχείριση του προγράμματος. Ουδεμία πληρωμή δεν είναι δυνατό να πραγματοποιηθεί από τον ειδικό λογαριασμό χωρίς προηγούμενη έγκριση της Επιτροπής μετά από σύσταση της ΜΟΕ.

Σύμφωνα με τις τελευταίες εκθέσεις, η πληρωμή χρηματικών ποσών από τον ειδικό λογαριασμό για τους επιλεγμένους τομείς έχει ως εξής:

- Ταμεία συντάξεων: 177 εκατ. ευρώ

- Υπουργείαγείας και εργασίας: 44 εκατ. ευρώ (22 εκατ. στο καθένα)

Τοπόλοιπο στο λογαριασμό προορίζεται για:

- Ταμεία συντάξεων: 13 εκατ. ευρώ

- Υπουργείαγείας και εργασίας: 3,2 εκατ. ευρώ

Στις εκθέσεις σχετικά με τις καταβολές στα ταμεία συντάξεων περιλαμβάνονται λεπτομέρειες όσον αφορά το ποσό και την ημερομηνία καταβολής των χρημάτων από τον ειδικό λογαριασμό, τις πληρωμές από το δημόσιο ταμείο συντάξεων στις περιφερειακές συνταξιοδοτικέςπηρεσίες, το ποσό και την ημερομηνία των συναλλαγών. Στο πλαίσιο της διαδικασίας ελέγχου, η μονάδα τεχνικής βοήθειας της Επιτροπής ανέλαβε σειρά ελεγκτικών αποστολών στις δικαιούχες περιοχές. Οι αποστολές αυτές απέδειξαν ότιπάρχει σαφής διαδρομή ελέγχου με την οποία εντοπίζεται η ροή των χρηματικών πόρων από το δημόσιο ταμείο συντάξεων έως τον τελικό δικαιούχο, δηλαδή τον συνταξιούχο.

Οι εκθέσεις σχετικά με τη χρήση την οποία κάνουν ταπουργείαγείας και εργασίας όσον αφορά τον ειδικό λογαριασμό δείχνουν σαφώς ότι οι προαναφερόμενοι πόροι χρησιμοποιούνται πράγματι για την αγορά νοσοκομειακού εξοπλισμού, για ιατρικούς οργανισμούς και παιδιατρικές κλινικές/σχολεία. Στην αγορά εξοπλισμού περιλαμβάνονται αναπηρικά καρότσια,πολογιστές για τα οικοτροφεία, κλίνες για τα νοσοκομεία, ενδύματα και εξοπλισμός για πλυντήρια/σιδερωτήρια ρούχων.
ΓΡΑΠΤΗ ΕΡΩΤΗΣΗ E-0915/01

υποβολή: Ilda Figueiredo (GUE/NGL) προς την Επιτροπή

(28 Μαρτίου 2001)

Θέμα: Έρευνα στην αστική περιοχή της Braga

Στο φύλλο της πορτογαλικής εφημερίδας Dirio do Minho της 17ης Ιουνίου 1998 αναφερόταν ότι η Ευρωπαϊκή Επιτροπή πρόκειται να αναθέσει την πραγματοποίηση μελέτης στην αστική περιοχή της Braga, στο πλαίσιο προγράμματος για την ανάπτυξη των γνώσεων σχετικά με το επίπεδο ζωής στις πόλεις. Η πρωτοβουλία περιλαμβάνει 58 ευρωπαϊκές πόλεις και έχει ως στόχο, πέρα από την καλύτερη γνωριμία των αστικών κέντρων, να συγκεντρώσει πληροφορίες που θα χρησιμεύσουν στη χάραξη των πολιτικών για τα αστικά κέντρα.

Ανεφέρθη επίσης ότι το έργο της αξιολόγησης, που προβλέπεται να διαρκέσει ένα έτος, είχε ανατεθεί στην European Economic Research and Advisory Consortion.

Βάσει των ανωτέρω ζητώ από την Επιτροπή. Τα πορίσματα της έρευνας σχετικά με τις συμμετέχουσες ευρωπαϊκές πόλεις που, σύμφωνα με την προαναφερθείσα εφημερίδα, είναι η Braga. η Λισσαβώνα και το Πόρτο.

Απάντηση του κ. Barnier εξ ονόματος της Επιτροπής

(21 Μαΐου 2001)

Ο αστικός έλεγχος αφορά τη συλλογή δεικτών σχετικά με την ποιότητα ζωής και πραγματοποιήθηκε από την Επιτροπή σε 58 από τις μεγαλύτερες ευρωπαϊκές πόλεις.

Τα αποτελέσματά του, συμπεριλαμβανομένης μίας σύγκρισης με άλλες πόλεις που εξετάστηκαν, δημοσιεύτηκαν τον Απρίλιο του 2000 και διατίθενται στην ιστοσελίδα που βρίσκεται στην εξής διεύθυνση: http://www.inforegio.cec.eu.int/urban/audit

Στην Πορτογαλία, εξετάστηκαν οι πόλεις της Λισσαβόνας, του Πόρτο και της Μπράγκα. Οι πληροφορίες σχετικά με τις τρεις αυτές πόλεις περιλαμβάνονται στη στήλη Έρευνα ανά πόλη της προαναφερόμενης ιστοσελίδας και μπορούν να συγκριθούν με τις άλλες πόλεις στη στήλη Έρευνα κατά τομέα. Οι πληροφορίες αυτές παρατίθενται μόνο στην αγγλική γλώσσα.
ΓΡΑΠΤΗ ΕΡΩΤΗΣΗ E-0885/01

υποβολή: Nuala Ahern (Verts/ALE) προς την Επιτροπή

(27 Μαρτίου 2001)

Θέμα: Κίνδυνοι για τηνγεία και το περιβάλλον από την χρήση απεμπλουτισμένου ουρανίου για στρατιωτικούς σκοπούς

Ποιες επαφές έχει πραγματοποιήσει η Επιτροπή με:

α) τον Παγκόσμιο Οργανισμό Υγείας,

β) το Πρόγραμμα των Ηνωμένων Εθνών για το Περιβάλλον και

γ) το ΝΑΤΟ, στο πλαίσιο της διερεύνησης των κινδύνων που εγκυμονεί για τηνγεία και το περιβάλλον η χρήση απεμπλουτισμένου ουρανίου για στρατιωτικούς σκοπούς στα Βαλκάνια και σε άλλες περιοχές του κόσμου;

Προτίθεται η Επιτροπή να δημοσιοποιήσει την αλληλογραφία της με εξωτερικούς φορείς σχετικά με το εν λόγω ζήτημα;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-0885/01, E-0977/01, E-0978/01 και E-0982/01

(5 Ιουνίου 2001)

Η Επιτροπή κάλεσε τους διεθνείς οργανισμούς (World Health Organisation (Παγκόσμιος Οργανισμός Υγείας) (ΠΟΥ), το πρόγραμμα των Ηνωμένων Εθνών για το περιβάλλον (UNFI), τον Διεθνή Οργανισμό Ατομικής Ενέργειας (ΔΟΑΕ), το Βόρειο Ατλαντικό Σύμφωνο (NATO) σε συζήτηση στρογγυλής τραπέζης για το θέμα του εξαντλημένου ουρανίου στις 31 Ιανουαρίου 2001. Δενπήρξε αλληλογραφία εκτός της αρχικής επιστολής πρόσκλησης. Επιπλέον, η Επιτροπή ενημέρωσε τους άλλους οργανισμούς σχετικά με την έκδοση της γνώμης της ομάδας των εμπειρογνωμόνων που συγκροτήθηκε δυνάμει του άρθρου 31 της συνθήκης ΕΚΑΕ στις 6 Μαρτίου 2001 και η Επιτροπή ενημερώθηκε για την έκδοση της έκθεσης του UNEP στις 14 Μαρτίου 2001.

Η Επιτροπή δεν είχε οιαδήποτε επαφή με τους άλλους οργανισμούς που ανέφερε το Αξιότιμο Μέλος του Κοινοβουλίου. Μεταξύ τωνλικών που προσέφεραν οι επί μέρους οργανισμοί, και ιδίως το NATO, συγκαταλέγονται και αμερικανικά έγγραφα τα οποία αναφέρονται στηνπηρεσία περιβαλλοντικών καιγειονομικών επιστημών του Υπουργείου Αμύνης.

Η ροή πληροφοριών σχετικά με το εξαντλημένο ουράνιο είναι σημαντική (με τη μορφή εγγράφων καιλικών από το Διαδίκτυο για παράδειγμα). Η ομάδα των εμπειρογνωμόνων εξέτασε το μεγαλύτερο μέρος τουλικού αυτού και κατέβαλε κάθε δυνατή προσπάθεια προκειμένου να εντοπίσει τις γνήσιες, και έγκυρες πηγές πληροφοριών. Οι κύριες αναφορές στις πηγές αυτές περιλαμβάνονται στη δημοσιευμένη γνώμη.

Η Επιτροπή θεωρεί ότι συμφέρει όλους τους οργανισμούς να ανταλλάσσουν πληροφορίες στο μεγαλύτερο δυνατό βαθμό, διατηρώντας παράλληλα την πλήρη αυτονομία τους σε ό,τι αφορά την αξιολόγηση των πληροφοριών αυτών.